കേരളത്തില് പുതിയ ഡെങ്കി: ഡെന്വ് 2 വൈറസ് കൂടുതല് അപകടകാരിയെന്ന് ആരോഗ്യ മന്ത്രാലയം ന്യൂഡല്ഹി : ഡെങ്കിപ്പനിയുടെ കൂടുതല് അപകടകാരിയായ ഡെന്വ് 2 വൈറസ് വകഭേദം കേരളമടക്കം 11 സംസ്ഥാനങ്ങളില് കണ്ടെത്തി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൂടുതല് അപകടകാരിയായ വൈറസിനെതിരെ അതീവ ജാഗ്രത അനിവാര്യമാണെന്നും കേന്ദ്ര ആരോഗ്യ മന്ത്രാലയം അറിയിച്ചു. കേരളത്തിന് പുറമേ ആന്ധ്ര, ഗുജറാത്ത്, കര്ണാടക, മധ്യപ്രദേശ്, യുപി, മഹാരാഷ്ട്ര, ഒഡീഷ, രാജസ്ഥാന്, തമിഴ്നാട്, തെലങ്കാന എന്നിവിടങ്ങളിലാണ് ഡെന്വ് 2 വിഭാഗത്തിലുള്ള ഡെങ്കിപ്പനി റിപ്പോര്ട്ട് ചെയ്തിരിക്കുന്നത്. കോവിഡ് വ്യാപനം ചര്ച്ചചെയ്യാന് ചേര്ന്ന മന്ത്രാലയ ഉന്നതാധികാര സമിതി യോഗമാണ് ഡെങ്കിപ്പനി ഉയര്ത്തുന്ന വെല്ലുവിളികള് വിലയിരുത്തിയത്. രോഗബാധിതരെ കണ്ടെത്താനും ചികിത്സാ നടപടികള് ഊര്ജിതമാക്കാനും ആവശ്യത്തിന് പരിശോധനാ കിറ്റുകളും മരുന്നുകളും സംഭരിക്കാനും മന്ത്രാലയം നിര്ദേശം നല്കി. എളുപ്പം പടര്ന്നുപിടിക്കാന് സാധ്യതയുള്ളതിനാല് ആരോഗ്യ പ്രവര്ത്തകരെ ഉള്പ്പെടുത്തി സംസ്ഥാനങ്ങള് കര്മസേനകള്ക്ക് രൂപം നല്കണമെന്ന് മന്ത്രാലയം നിര്ദേശിച്ചു. രോഗവ്യാപന സാധ്യതയുള്ള പ്രദേശങ്ങള് കണ്ടെത്തി പ്രതിരോധ പ്രവര്ത്തനങ്ങള്ക്ക് ഉടന് തുടക്കമിടണം. രോഗ ലക്ഷണങ്ങളും കൊതുകു നശീകരണ പ്രവര്ത്തനങ്ങളും സംബന്ധിച്ച് ബോധവത്ക്കരണം നടത്തണം. രോഗബാധിതര്ക്ക് ആന്തരിക രക്തസ്രാവത്തിന് സാധ്യതയുള്ളതിനാല് ആശുപത്രികളില് സജ്ജീകരണങ്ങള് ഉറപ്പാക്കണമെന്നും നിര്ദേശത്തില് മന്ത്രാലയം പറയുന്നു. Tags Kerala dengue denv 2 virus shortlink